OKRESNÁ PROKURATÚRA BRATISLAVA IV 
Hanulova 9/A, 844 61 Bratislava 4	

Číslo: 2 Pv 493/13/1104	Bratislava IV 18.12.2015 
EEČ: 2-11-88-2015

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX IV zo dňa 11.8.2014 spisová značka 2 Pv 493/13/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v čase od 02:00 h do 03:05 h dňa 06.09.2013 v XXXXX, na ulici XXXXX odcudzil z tam zaparkovaných motorových vozidiel sklá spätných zrkadiel, čím spôsobil na motorovom vozidle
- zn. Kia c´eed, EČV: XXXXX, šedej farby, škodu vo výške 69,90 € ku škode poškodeného XXXXX, nar. XXXXX trvale bytom XXXXX, Ul. XXXXX 
- zn. Ford Fiesta, EČV: XXXXX, modrej farby, škodu vo výške 42,26 € ku škode poškodeného XXXXX, nar. XXXXX, trvale bytom XXXXX, Ul. XXXXX 
- zn. Kia c'eed, EČV: XXXXX, tmavomodrej farby, škodu vo výške 32,83 € ku škode poškodeného XXXXX, nar. XXXXX, trvale bytom XXXXX, XXXXX 
- zn. Citroen Saxo, EČV: XXXXX, bielej farby, škodu vo výške 10,-- € ku škode poškodeného XXXXX, nar. XXXXX trvale bytom XXXXX, XXXXX 
- zn. Toyota Corolla, EČV: XXXXX, čiernej farby, škodu vo výške 214,99 € ku škode poškodeného XXXXX, nar. XXXXX bytom XXXXX, XXXXX 
- zn. Toyota Yaris, EČV: XXXXX, striebornej farby, škodu vo výške 41,50 € ku škode poškodenej XXXXX, nar. XXXXX trvale bytom XXXXX 
- zn. Opel Astra Combi, EČV: XXXXX červenej farby, škodu vo výške 95,-- € ku škode poškodenej spoločnosti XXXXX s.r.o. so sídlom XXXXX, XXXXX 
- zn. Mercedes Benz, EČV: XXXXX, bielej farby, škodu vo výške 31,25 € ku škode poškodeného XXXXX, nar. XXXXX, trvale bytom XXXXX, XXXXX 
- zn. Ford Transit, EČV: XXXXX, bielej farby, škodu vo výške 88,79 € ku škode poškodeného XXXXX, nar. XXXXX trvale bytom XXXXX, Ožvoldíková ul. č. 10, 
- XXXXX Chrysler Sebring, EČV: XXXXX, šedej farby, škodu vo výške 111,86 € ku škode poškodenej spoločnosti XXXXX so sídlom XXXXX, XXXXX, 
- zn. Suzuki XXXXX, EČV: XXXXX, šedej farby, škodu vo výške 70,-- € ku škode poškodenej XXXXX, nar. XXXXX trvale bytom XXXXX, XXXXX  
- zn. Ford Galaxy, EČV: XXXXX šedej farby, škodu vo výške 60,-- € ku škode  poškodeného XXXXX, nar. XXXXX, prechodne bytom XXXXX, Ul. XXXXX 
teda celkovo spôsobil škodu vo výške 868,38 €.    

Uznesením prokurátora Okresnej prokuratúry Bratislava IV zo dňa 11.8.2014, spisová značka 2 Pv 493/13/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	15 mesiacov
 
Odôvodnenie:
	Uznesením prokurátorky Okresnej prokuratúry Bratislava IV zo dňa 11.08.2014 sp. zn. 2Pv 493/13/1104 bolo trestné stíhanie obvineného XXXXX vedené pre prečin krádeže podľa § 212 ods. 1 Trestného zákona podmienečne zastavené. Uznesenie nadobudlo právoplatnosť dňa 26.08.2014, pričom obvinenému plynula skúšobná doba od 26.08.2014 do 26.11.2015. V uznesení o podmienečnom zastavení trestného stíhania nebola obvinenému uložená žiadna povinnosť ani obmedzenie. 
Po uplynutí skúšobnej doby si prokurátorka vyžiadala správy a posudky na osobu obvineného za účelom skúmania, či počas jej plynutia viedol riadny život. 
Z odpisu registra trestov obvineného vyplýva, že posledný a jediný záznam má obvinený týkajúci sa podmienečného zastavenia trestného stíhania v tejto trestnej veci. V ústrednej evidencii priestupkov MV SR obvinený nemá žiadny záznam, taktiež lustrácia v systéme Avízo – aktuálne trestné stíhania bola negatívna. Polícia z miesta bydliska obvineného oznámila pozitívny výsledok šetrenia k jeho osobe.
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 
Vzhľadom na zabezpečené pozitívne správy a lustrácie na osobu obvineného možno konštatovať, že tento viedol v skúšobnej dobe podmienečného zastavenia trestného stíhania riadny život, a preto som rozhodla o jeho osvedčení sa.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

JUDr. Monika Zámečníková
prokurátorka